Ultima rundă a sezonului regulat din Liga Națională de Baschet Feminin debutează miercuri, 28 februarie, la Târgu Mureș, pentru ca încheierea acestei faze să aibă loc în weekend, la București.
Situația din clasament se poate modifica puțin, în funcție de jocul rezultatelor. Aradul păstrează șanse pentru locul secund și are nevoie de un succes în această rundă, plus de un pas greșit pentru Sepsi în fața lui Constanței, scrie baschet.ro.
Mai apoi, pe locurile 4-5 se află la egalitate CSM Târgoviște și U Cluj, dar ambele pornesc drept favorite în meciurile din această etapă. Avantajul rezultatelor directe ține cu gruparea din Dâmbovița în caz de egalitate la finalul sezonului regulat.
Programul etapei a 14-a arată astfel:
CSM Târgu Mureș – FCC Baschet UAV Arad – miercuri, 28 februarie, ora 16.00, FRB TV
Sepsi-SIC Sfântu Gheorghe – CSM Constanța – joi, 29 februarie, ora 19.00, FRB TV
CS Universitatea Cluj-Napoca – Olimpia CSU Brașov – sâmbătă, 2 martie, ora 13.00, FRB TV
Rapid București – CSM Târgoviște – sâmbătă, 2 martie, ora 18.00, FRB TV